# Brug af Diproderm creme mod forhudsforsnævring

Hovedparten af drenge/mænd med forhudsforsnævring kan kureres med steroidcreme, som påsmøres forhuden 2 gange dagligt.

Forhuden strammes let op, således at man kan se eller fornemme penishovedet bagved.

Der påsmøres er tyndt lag creme fra spidsen af forhuden til det punkt, hvor penishovedet holder op. Der er overordentligt vigtigt, at man ikke trækker forhuden tilbage, så der opstår revner.

Efter den ovennævnte påsmøring er det vigtigt, at man laver en form for ”forhudsgymnastik", hvilket består i at trække forhuden tilbage flere gange i 3 minutter.

Påsmøring af cremen samt "forhudsgymnastikken" skal fortsætte indtil den ambulante kontrol.

Oftest vil det ende med, at forhuden trækkes helt tilbage på naturlig måde.

Det er vigtigt, at man ved den ambulante kontrol vurderer resultatet, og oftest er det så vellykket, at en operation kan undlades. Man skal dog vedligeholde tilstanden nogle måneder med påsmøring af almindelig vaseline et par gange ugentligt.

Ovennævnte behandling kan gentages, men kun efter vurdering i klinikken.

Behandlingsoversigt:

|  |  |
| --- | --- |
| 1. uge | Diproderm creme x 2 dagligt |
| 2.-5. uge | Diproderm creme x 2 dagligt hver gang efterfulgt af forhudsgymnastik i 3 min. |
| 5. uge -> | Vaseline x 1 ugentligt, hvis ikke seksuel aktivitet |